ફૂટબોલ વર્લ્ડ કપના ઈતિહાસમાં બેટલ ઓફ ન્રેમ્બર્ગ ઘણી જાણીતી છે. આ મેચમાં વર્લ્ડ કપ ઈતિહાસની એવી મેચ છે જેમાં સૌથી વધુ રેડ કાર્ડ આપવામાં આવ્યા હતા. જર્મનીમાં 2006માં રમાયેલા વર્લ્ડ કપમાં બીજા રાઉન્ડમાં પોર્ટુગલ અને નેધરલેન્ડ્સની ટીમ આમને સામને થઈ હતી. જેમાં બંન ટીમના બે-બે મળીને કુલ ચાર ખેલાડીને રેડ કાર્ડ આપીને મેદાનની બહાર કરી દેવામાં આવ્યા હતા. રેફરી વેલેન્ટાઈન ઈવાનોવે કુલ મળીને 20 કાર્ડ આપ્યા હતા જેમાં ચાર રેડ ઉપરાંત 16 યલો કાર્ડ સામેલ હતા. વર્લ્ડ કપના ઈતિહાસની કોઈ એક જ મેચમાં આટલા કાર્ડ આપ્યા હોય તેવી આ પ્રથમ મેચ હતી.